PMIndiaData/PMIndiaSum huggingface dataset:
ജനുവരി 12ന് നടക്കുന്ന രണ്ടാം ദേശീയ യൂത്ത് പാര്‍ലമെന്റ് സമാപന സമ്മേളനത്തെ പ്രധാനമന്ത്രി അഭിസംബോധന ചെയ്യും

രണ്ടാം ദേശീയ യുവ പാര്‍ലമെന്റ് സമാപന സമ്മേളനത്തെ 2021 ജനുവരി 12 ന് രാവിലെ 10: 30 ന് വീഡിയോ കോണ്‍ഫറന്‍സിംഗ് വഴി പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും. മേളയിലെ മൂന്ന് ദേശീയ വിജയികളും സമ്മേളനത്തില്‍ സംസാരിക്കും. ലോക്്‌സഭാ സ്പീക്കര്‍, കേന്ദ്ര വിദ്യാഭ്യാസ മന്ത്രി, സ്വതന്ത്ര ചുമതലയുള്ള കേന്ദ്ര യുവജനകാര്യ, കായിക മന്ത്രി എന്നിവരും ചടങ്ങില്‍ പങ്കെടുക്കും. ദേശീയ യുവ പാര്‍ലമെന്റ് മേള ദേശീയ യൂത്ത് പാര്‍ലമെന്റ് ഫെസ്റ്റിവലിന്റെ (എന്‍വൈപിഎഫ്) ലക്ഷ്യം 18 നും 25 നും ഇടയില്‍ പ്രായമുള്ള യുവാക്കളുടെ ശബ്ദം കേള്‍ക്കുക എന്നതാണ്. അവര്‍ക്ക് വോട്ടുചെയ്യാന്‍ അവകാശമുണ്ട്, വരും വര്‍ഷങ്ങളില്‍ പൊതുസേവനമടക്കം വിവിധ ജോലികളില്‍ ചേരും. 2017 ഡിസംബര്‍ 31 ന് പ്രധാനമന്ത്രി മന്‍ കി ബാത്ത് പ്രസംഗത്തില്‍ നല്‍കിയ ആശയത്തെ അടിസ്ഥാനമാക്കിയാണ് എന്‍വൈപിഎഫ്. ഈ ആശയത്തില്‍ നിന്ന് പ്രചോദനം ഉള്‍ക്കൊണ്ട്, ''പുതിയ ഇന്ത്യയുടെ ശബ്ദമായിരിക്കുക പരിഹാരങ്ങള്‍ കണ്ടെത്തി നയത്തിലേക്ക് സംഭാവന ചെയ്യുക ' എന്ന വിഷയത്തില്‍ 2019 ജനുവരി 12 മുതല്‍ ഫെബ്രുവരി 27 വരെ ആദ്യത്തെ എന്‍വൈപിഎഫ് സംഘടിപ്പിച്ചത്. മൊത്തം 88,000 യുവാക്കള്‍ പരിപാടിയില്‍ പങ്കെടുത്തു. രണ്ടാമത്തെ എന്‍വൈപിഎഫ് 2020 ഡിസംബര്‍ 23 ന് വെര്‍ച്വല്‍ രീതിയില്‍ സമാരംഭിച്ചു. ആദ്യഘട്ടത്തില്‍ രാജ്യത്തുടനീളം 2.34 ലക്ഷം യുവാക്കള്‍ പങ്കെടുത്തു. 2021 ജനുവരി 1 മുതല്‍ 5 വരെയാണു സംസ്ഥാന യൂത്ത് പാര്‍ലമെന്റുകള്‍ വെര്‍ച്വല്‍ വഴിയില്‍ നടന്നത്. രണ്ടാമത്തെ എന്‍വൈപിഎഫിന്റെ ഫൈനലുകള്‍ 2021 ജനുവരി 11 ന് പാര്‍ലമെന്റിന്റെ സെന്‍ട്രല്‍ ഹാളില്‍ നടക്കും. 29 ദേശീയ വിജയികള്‍ക്ക് സംസാരിക്കാന്‍ അവസരം ലഭിക്കും. രാജ്യസഭയിലെ എംപി രൂപ ഗാംഗുലി, ലോക്സഭാ എംപി ശ്രീ പര്‍വേശ് സാഹിബ് സിംഗ്, പ്രശസ്ത പത്രപ്രവര്‍ത്തകന്‍ ശ്രീ പ്രഫുല്ല കേത്കര്‍ എന്നിവരടങ്ങുന്ന ദേശീയ ജൂറിയാണ് വിജയികളെ നിശ്ചയിച്ചത്. ദേശീയ യുവ ഉത്സവം എല്ലാ വര്‍ഷവും ജനുവരി 12 മുതല്‍ 16 വരെ ദേശീയ യുവജനോത്സവം ആഘോഷിക്കുന്നു. സ്വാമി വിവേകാനന്ദന്റെ ജന്മവാര്‍ഷികമായ ജനുവരി 12 ദേശീയ യുവജന ദിനമായി ആചരിക്കുന്നു. ഈ വര്‍ഷം ദേശീയ യുവജനോത്സവത്തോടൊപ്പമാണു എന്‍വൈപിഎഫും സംഘടിപ്പിക്കുന്നു. ദേശീയ യുവജനമേളയുടെ ലക്ഷ്യം രാജ്യത്തെ യുവാക്കളെ അവരുടെ കഴിവുകള്‍ പ്രദര്‍ശിപ്പിക്കുന്നതിന് ഒരുമിച്ച് കൊണ്ടുവരിക എന്നതാണ്; ഔപചാരികവും അനൗ പചാരികവുമായ ക്രമീകരണങ്ങളില്‍ യുവാക്കള്‍ ഇടപഴകുകയും അവരുടെ സാമൂഹികവും സാംസ്‌കാരികവുമായ പ്രത്യേകത കൈമാറുകയും ചെയ്യുന്ന ഒരു മിനി ഇന്ത്യ സൃഷ്ടിച്ചുകൊണ്ട് അവര്‍ക്ക് ഒരു രംഗം നല്‍കുക, ദേശീയ ഏകീകരണം, സാമുദായിക ഐക്യത്തിന്റെ ചൈതന്യം, സാഹോദര്യം, ധൈര്യം, സാഹസികത എന്നിവ പ്രോത്സാഹിപ്പിക്കുന്നതിനാണിത്. ഏക് ഭാരത് ശ്രേഷ്ഠ ഭാരതത്തിന്റെ ചൈതന്യം, സത്ത, ആശയം എന്നിവ പ്രചരിപ്പിക്കുക എന്നതാണ് അടിസ്ഥാന ലക്ഷ്യം. കൊവിഡ്-19 കാരണം, 24ാ മത് ദേശീയ യുവജനമേള വെര്‍ച്വല്‍ രീതിയിലാണ് നടക്കുന്നത്. 'യുവാ – ഉത്സാഹ് നയേ ഭാരത് കാ' എന്നതാണ് ഈ വര്‍ഷത്തെ മേളയുടെ വിഷയം. യുവാക്കള്‍ പുതിയ ഇന്ത്യയുടെ ആഘോഷം സജീവമാക്കുന്നു എന്നാണ് ഇത് സൂചിപ്പിക്കുന്നത.് 24-ാമത് ദേശീയ യുവജന ഉത്സവത്തിന്റെ ഉദ്ഘാടന ചടങ്ങ്, രണ്ടാം ദേശീയ യുവ പാര്‍ലമെന്റ് ഉത്സവത്തിന്റെ സമാപന ചടങ്ങ് എന്നിവ 2021 ജനുവരി 12 ന് പാര്‍ലമെന്റിന്റെ സെന്‍ട്രല്‍ ഹാളില്‍ നടക്കും. 24-ാമത് ദേശീയ യുവജനമേളയുടെ സമാപന ചടങ്ങ് 2021 ജനുവരി 16 ന് ന്യൂഡല്‍ഹിയിലെ ഡോ. അംബേദ്കര്‍ ഇന്റര്‍നാഷണല്‍ സെന്ററിലാണ് ചേരുക.
ഭോപ്പാല്‍ വിമാനത്താവളത്തിലെ എ.എ.ഐയുടെ കൈയേറിയ 106.76 ഏക്കര്‍ ഭൂമി മധ്യപ്രദേശ് ഗവണ്‍മെന്റിന് വിട്ടുകൊടുക്കാനുള്ള നിര്‍ദ്ദേശത്തിന് കേന്ദ്ര മന്ത്രിസഭയുടെ അനുമതി

ഭോപ്പാലിലെ ഗാന്ധിനഗറില്‍ 106.76 ഏക്കര്‍ വരുന്ന എയര്‍പോര്‍ട്ട് അതോറിറ്റി ഓഫ് ഇന്ത്യയുടെ (എ.എ.ഐ) കൈയേറിയ ഭൂമി മധ്യപ്രദേശ് ഗവണ്‍മെന്റിന് വിട്ടുകൊടുക്കാനുള്ള എ.എ.ഐയുടെ നിര്‍ദ്ദേശം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകരിച്ചു. മധ്യ പ്രദേശ് ഗവണ്‍മെന്റ് ഇതിനകം കൈമാറിയ 96.56 ഏക്കര്‍ ഭൂമിക്കു പകരമാണിത്. അവശേഷിക്കുന്ന ഏകദേശം 10.20 ഏക്കര്‍ ഭൂമി മധ്യപ്രദേശ് ഗവണ്‍മെന്റ് എഎഐക്ക് കൈമാറും. മെച്ചങ്ങള്‍: എ.എ.ഐയുടെ കൈയേറിയ ഭൂമിക്ക് പകരം ഏകദേശം 96.56 ഏക്കര്‍ ഭൂമി നല്‍കാമെന്ന് മധ്യപ്രദേശ് ഗവണ്‍മെന്റ് സമ്മതിച്ചിട്ടുണ്ട്. അത് ഭോപ്പാല്‍ വിമാനത്താവളത്തിന്റെ നിലവിലെ ഭൂമിയുടെ സമീപത്തും വ്യോമയാന ആവശ്യങ്ങള്‍ക്ക് എ.എ.ഐക്ക് വിനിയോഗിക്കാവുന്നതുമാണ്. ഇതോടെ മധ്യപ്രദേശ് ഗവണ്‍മെന്റ് ഇപ്പോള്‍ത്തന്നെ ഗവണ്‍മെന്റ് ഓഫീസുകള്‍ക്കും പൊതുസേവന ആവശ്യങ്ങള്‍ക്കും കുടിയേറിയ സിന്ധി കുടുംബങ്ങളെ പുനരധിവസിപ്പിക്കുന്നതിനും മറ്റും ഉപയോഗിച്ചുകൊണ്ടിരിക്കുന്ന 106.76 ഏക്കര്‍ ഭൂമി സ്വതന്ത്രമാക്കിക്കൊടുക്കാന്‍ എ.എ.ഐക്ക് സാധിക്കും. ഇതിനു പകരം ഭോപ്പാല്‍ വിമാനത്താവളത്തിനു സമീപം ഏകദേശം 96.56 ഏക്കര്‍ ഭൂമി എ.എ.ഐയുടെ വ്യോമയാന ആവശ്യങ്ങള്‍ക്ക് നല്‍കാമെന്ന് സമ്മതിച്ചിട്ടുണ്ട്. ഇതിനു പുറമേ, പകരം ലഭിക്കുന്ന ഭൂമി വ്യോമയാനവുമായി ബന്ധപ്പെട്ട ആവശ്യങ്ങള്‍ക്ക് ഉപയോഗിക്കാന്‍ സാധിക്കുകയും ചെയ്യും. ഈ അനുമതി ജനങ്ങള്‍ക്ക് ഏറെ പ്രയോജനകരമാണ്.
മഹാത്മാ ഗാന്ധിക്ക് പ്രധാനമന്ത്രി പ്രണാമം അര്‍പ്പിച്ചു

മഹാത്മാ ഗാന്ധിക്ക് അദ്ദേഹത്തിന്റെ ചരമവാര്‍ഷിക ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലികള്‍ അര്‍പ്പിച്ചു. ”പ്രിയപ്പെട്ട ബാപ്പുവിന് അദ്ദേഹത്തിന്റെ ചരമവാര്‍ഷിക ദിനത്തില്‍ നൂറ് നൂറ് ശ്രദ്ധാഞ്ജലികള്‍ …” പ്രധാനമന്ത്രി ട്വിറ്ററില്‍ കുറിച്ചു.
രാജ്യത്തെ കൊവിഡ്-19 പകര്‍ച്ചവ്യാധി സാഹചര്യവും പ്രതിരോധ കുത്തിവയ്പിന്റെ സ്ഥിതിയും പ്രധാനമന്ത്രിയുടെ അധ്യക്ഷതയില്‍ അവലോകനം ചെയ്തു

ഒമിക്റോണ്‍ തരംഗത്തിന്റെ പശ്ചാത്തലത്തിലും രാജ്യത്തെ പ്രതിരോധ കുത്തിവയ്പു പ്രവര്‍ത്തനങ്ങളുടെ സ്ഥിതിയും അവസ്ഥയും കൊവിഡ് 19 പകര്‍ച്ചവ്യാധിയുടെ നിവലിലെ സാഹചര്യവും പ്രധാനമന്ത്രി ശ്രീ നരേന്ദ്ര മോദിയയുടെ അധ്യക്ഷതയില്‍ അവലോകനം ചെയ്തു. കൊവിഡ്-19-ന്റെ ആഗോള സാഹചര്യത്തെയും ഇന്ത്യയുടെ അവസ്ഥയെയും കുറിച്ചു യോഗത്തില്‍ സമഗ്ര അവതരണമുണ്ടായി. പ്രതിരോധ കുത്തിവയ്പിലെ ഇന്ത്യയുടെ നിരന്തര ശ്രമങ്ങളും സമീപകാലത്തെ കുതിച്ചുചാട്ടത്തിനിടയിലും ആശുപത്രിയില്‍ കഴിയേണ്ടി വന്ന രോഗികളുടെ എണ്ണം കുറഞ്ഞതിനും കുറഞ്ഞ തീവ്രതയ്ക്കും കുറഞ്ഞ മരണനിരക്കിനും സഹായിച്ചില്‍ വാക്സിന്റെ ഫലപ്രാപ്തി പ്രധാനമായെന്നു വിിലയിരുത്തി. കേന്ദ്ര ഗവണ്‍മെന്റിന്റെ നേതൃത്വത്തിലുള്ള സജീവ ഇടപെടലുകളും സഹകരണപരമായ ശ്രമങ്ങളും അണുബാധയുടെ വ്യാപനം ഫലപ്രദമായി കൈകാര്യം ചെയ്യാന്‍ സഹായിച്ചു. ലോകാരോഗ്യ സംഘടന, ഐക്യരാഷ്ട്ര സഭ, ഐഎംഎഫ്, ഹാര്‍വാര്‍ഡ് ബിസിനസ് സ്‌കൂള്‍, ഇന്‍സ്റ്റിറ്റ്യൂട്ട് ഫോര്‍ കോംപറ്റിറ്റീവ്‌നസ് എന്നിവയുടെ റിപ്പോര്‍ട്ടുകളില്‍ ഇന്ത്യയുടെ പകര്‍ച്ചവ്യാധി പ്രതികരണവും പ്രതിരോധ കുത്തിവയ്പു യത്‌നങ്ങളും പ്രശംസിക്കപ്പെട്ടിട്ടുണ്ടെന്ന് യോഗം ചൂണ്ടിക്കാട്ടി. വാക്സിന്‍ എടുക്കുന്നവര്‍, ആരോഗ്യപ്രവര്‍ത്തകര്‍, കേന്ദ്ര-സംസ്ഥാന ഗവണ്‍മെന്റുകള്‍ എന്നിവര്‍ നടത്തുന്ന അശ്രാന്ത പരിശ്രമങ്ങളെ പ്രധാനമന്ത്രി അഭിനന്ദിച്ചു. കൊവിഡുമായി ബന്ധപ്പെട്ട മാര്‍ഗ്ഗനിര്‍ദേശങ്ങള്‍ പാലിക്കേണ്ടതിന്റെ പ്രാധാന്യത്തിനു പ്രധാനമന്ത്രി അടിവരയിടുകയും, കുത്തിവയ്പ് എടുക്കുന്നതിന് സമൂഹത്തില്‍ നിന്നുള്ള തുടര്‍ പിന്തുണയും വ്യക്തികളുടെ പങ്കാളിത്തവും അഭ്യര്‍ത്ഥിക്കുകയും ചെയ്തു. യോഗത്തില്‍ കേന്ദ്ര ആഭ്യന്തര മന്ത്രി, ആരോഗ്യ കുടുംബക്ഷേമ മന്ത്രി, ആരോഗ്യ കുടുംബക്ഷേമ സഹമന്ത്രി എന്നിവരും നിതി ആയോഗ് (ആരോഗ്യം) അംഗം ഉള്‍പ്പെടെ മുതിര്‍ന്ന ഉദ്യോഗസ്ഥരും പങ്കെടുത്തു.
പുനരുപയോഗിക്കാവുന്ന ഊര്‍ജമേഖലയില്‍ പൊതുചട്ടക്കൂട് കരാര്‍

ഇന്ത്യയും യുനൈറ്റഡ് അറബ് എമിറേറ്റ്‌സു(യു.എ.ഇ.)മായുള്ള പുനരുപയോഗിക്കാവുന്ന ഊര്‍ജമേഖലയെക്കുറിച്ചുള്ള പൊതു ചട്ടക്കൂട് കരാര്‍ (ജി.എഫ്.എ.) സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗത്തില്‍ വിശദീകരിക്കപ്പെട്ടു. യു.എ.ഇ. രാജകുമാരന്റെ സന്ദര്‍ശനത്തിനിടെ ഫ്രെബുവരി 11നു ന്യൂഡെല്‍ഹിയിലാണു കരാര്‍ ഒപ്പുവെച്ചത്. പുനരുപയോഗിക്കാവുന്ന ഊര്‍ജമേഖലയില്‍ വന്‍കിടപദ്ധതികളും നിക്ഷേപവും മറ്റു വിധത്തിലുള്ള വാണിജ്യസംരംഭങ്ങളും ഗവേഷണ, വികസനകാര്യങ്ങളില്‍ സഹകരണവും സാധ്യമാക്കുന്നതിനുള്ള ചട്ടക്കൂടു സൃഷ്ടിക്കുകയാണ് ജി.എഫ്.എയുടെ മുഖ്യലക്ഷ്യം. പുനരുപയോഗിക്കാവുന്ന ഊര്‍ജമേഖലയിലെ സാങ്കേതിക കാര്യങ്ങളില്‍ ഇരു രാജ്യങ്ങളുമായുള്ള ബന്ധം മെച്ചപ്പെടുത്താന്‍കൂടിയാണു കരാര്‍. നിക്ഷേപസാധ്യതയുള്ള പുതിയ പുനരുപയോഗിക്കാവുന്ന ഊര്‍ജപദ്ധതികള്‍ കണ്ടെത്തുകയും ഇന്റര്‍നാഷണല്‍ സോളാര്‍ പദ്ധതിയില്‍ തുടരുകയും പുനരുപയോഗിക്കാവുന്ന ഊര്‍ജമേഖലയില്‍ സഹകരിക്കുകയും ഗവേഷണം നടത്തുകയും വിജ്ഞാനം പങ്കുവെക്കുകയും നിക്ഷേപം സുസാധ്യമാക്കാന്‍ സംയുക്തഫണ്ട് ആരംഭിക്കുകയും ചെയ്യുന്നതിന് ജി.എഫ്.എ. സഹായകമാകും.
‘ജതിര്‍ പീഠ’ ബംഗബന്ധു, ഷെയ്ഖ് മുജീബുര്‍ റഹ്മാന്റെ ജന്‍മശതാബ്ദി ആഘോഷങ്ങളില്‍ പ്രധാനമന്ത്രി നാളെ വീഡിയോ സന്ദേശം വഴി പങ്കെടുക്കും

‘ജതിര്‍ പീഠ’ ബംഗബന്ധു, ഷെയ്ഖ് മുജീബുര്‍ റഹ്മാന്റെ ജന്‍മശതാബ്ദി ആഘോഷങ്ങളില്‍ പ്രധാനമന്ത്രി ശ്രീ. നരേന്ദ്ര മോദി നാളെ വീഡിയോ സന്ദേശം വഴി പങ്കെടുക്കും. കോവിഡ്- 19 പടരുന്ന സാഹചര്യത്തില്‍ മാര്‍ച്ച് 17നു ബംഗ്ലാദേശില്‍ നടക്കുന്ന പരിപാടികളില്‍ ആള്‍ക്കൂട്ടത്തെ പങ്കെടുപ്പിക്കില്ല. ‘ജതിര്‍ പീഠ’ ബംഗബന്ധു, ഷെയ്ഖ് മുജീബുര്‍ റഹ്മാന്റെ ജന്‍മശതാബ്ദി ആഘോഷങ്ങളില്‍ പ്രധാനമന്ത്രി ശ്രീ. നരേന്ദ്ര മോദി നാളെ വീഡിയോ സന്ദേശം വഴി പങ്കെടുക്കും. കോവിഡ്- 19 പടരുന്ന സാഹചര്യത്തില്‍ മാര്‍ച്ച് 17നു ബംഗ്ലാദേശില്‍ നടക്കുന്ന പരിപാടികളില്‍ ആള്‍ക്കൂട്ടത്തെ പങ്കെടുപ്പിക്കില്ല.
ഇന്ത്യയും ബ്രൂണൈയും യുവജനകാര്യ, കായിക മേഖലകളില് സഹകരിച്ച് പ്രവര്ത്തിക്കും

യുവജനകാര്യ, കായിക മേഖലയില് സഹകരിച്ച് പ്രവര്ത്തിക്കുന്നതിന് ഇന്ത്യയും ബ്രൂണൈയും തമ്മില് ഒപ്പുവെച്ച ധാരണാപത്രത്തെക്കുറിച്ച് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം ചര്ച്ചചെയ്തു. ഈ വര്ഷം ഫെബ്രുവരി രണ്ടിന് ബ്രൂണൈയിലെ ബന്ദാര് സെരി ബെഗാവനിലാണ് ധാരണാപത്രം ഒപ്പുവെച്ചത്. ധാരണാപത്രമനുസരിച്ച് കായിക, യുവജനകാര്യ മേഖലകളിലെ ഉദ്യോഗസ്ഥര്ക്കും പരിശീലകര്ക്കുമായി പ്രത്യേക വിനിമയ പരിപാടികള് നടപ്പിലാക്കും. പരിശീലനം, പ്രതിഭകളെ കണ്ടെത്തല്, സ്പോര്ട്സ് മാനേജ്മെന്റ്, കായിക ഭരണം, കായിക മേഖലയിലെ ശാസ്ത്ര, സാങ്കേതിക വികസനം എന്നിവയിലും സഹകരണത്തിന് ധാരണാപത്രം ലക്ഷ്യമിടുന്നു.
പ്രധാനമന്ത്രി മോദിയും പ്രധാനമന്ത്രി കോസ്റ്റയും സവിശേഷമായ സ്റ്റാര്‍ട്ടപ്പ് പോര്‍ട്ടല്‍ ഉദ്ഘാടനം ചെയ്തു

പ്രധാനമന്ത്രി മോദിയും പ്രധാനമന്ത്രി കോസ്റ്റയും ചേര്‍ന്ന് ലിസ്ബണില്‍വെച്ച് സവിശേഷ സ്റ്റാര്‍ട്ടപ്പ് പോര്‍ട്ടലായ ദ് ഇന്ത്യ-പോര്‍ച്ചുഗല്‍ ഇന്റര്‍നാഷണല്‍ സ്റ്റാര്‍ട്ടപ്പ് ഹബ് (ഐ.പി.ഐ.എസ്.എച്ച്.) ഉദ്ഘാടനം ചെയ്തു. പരസ്പര സഹായകമായ സംരംഭകത്വ പങ്കാളിത്തം സാധ്യമാക്കുന്നതിനായി സ്റ്റാര്‍ട്ടപ്പ് ഇന്ത്യയുടേ നേതൃത്വത്തില്‍ ആരംഭിച്ചതും വാണിജ്യ, വ്യവസായ മന്ത്രാലയവും സ്റ്റാര്‍ട്ടപ്പ് പോര്‍ച്ചുഗലും പിന്‍താങ്ങുന്നതുമാണ് ഈ സംവിധാനം. ഒട്ടേറെ സഹായങ്ങള്‍ നല്‍കുന്ന ഐ.പി.ഐ.എസ്.എച്ച്. ബംഗളുരു, ഡെല്‍ഹി, ലിസ്ബണ്‍ എന്നിവിടങ്ങളിലെ പ്രധാന സ്റ്റാര്‍ട്ടപ്പ് കേന്ദ്രങ്ങളെക്കുറിച്ചും നയം, നികുതിനിരക്കുകള്‍, വിസ സാധ്യതകള്‍ തുടങ്ങിയ കാര്യങ്ങളെക്കുറിച്ചും ഉള്ള വിവരങ്ങള്‍ ലഭ്യമാക്കും. സ്റ്റാര്‍ട്ടപ്പുകളെ വിപണിയുമായി ബന്ധപ്പെടുത്തുന്നതിനുള്ള ഗൈഡ് പുറത്തിറക്കുകയും ചെയ്യും. ഇരു ഭാഗത്തെയും ശേഷി വര്‍ധിപ്പിക്കുന്നതിനും സമാന മേഖലകളിലെ സ്റ്റാര്‍ട്ടപ്പുകളെയും നിക്ഷേപകരെയും ഇന്‍ക്യുബേറ്ററുകളെയും പരസ്പരം ബന്ധിപ്പിക്കുന്നതിനും ഐ.പി.ഐ.എസ്.എച്ച്. സഹായകമാകുമെന്നാണു പ്രതീക്ഷ. ഇരു രാജ്യങ്ങളില്‍നിന്നുമുള്ള സ്റ്റാര്‍ട്ടപ്പുകള്‍ക്കു നിര്‍ദേശങ്ങള്‍ നല്‍കാനായി ഓണററി അംബാസഡര്‍മാരുടെ ശൃംഖല യാഥാര്‍ഥ്യമാക്കപ്പെടുമെന്നും പ്രതീക്ഷിക്കുന്നു.
ബിംസ്‌റ്റെക് ഗ്രിഡ് ഇന്റര്‍കണക്ഷനായി ധാരണാപത്രം ഒപ്പിടുന്നതിനു മന്ത്രിസഭയുടെ അംഗീകാരം

ബിംസ്‌റ്റെക് ഗ്രിഡ് ഇന്റര്‍കണക്ഷന്‍ ആരംക്കുന്നതിനായി ധാരണാപത്രം ഒപ്പിടുന്നതിനുള്ള ഊര്‍ജമന്ത്രാലയത്തിന്റെ ശുപാര്‍ശ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകരിച്ചു. നേപ്പാളില്‍ അടുത്തിടെ നടക്കാനിരിക്കുന്ന ബിംസ്റ്റെക് ഊര്‍ജമന്ത്രിമാരുടെ മൂന്നാമതു യോഗത്തില്‍ അംഗരാഷ്ട്രങ്ങള്‍ ധാരണാപത്രം ഒപ്പുവെക്കും.
അന്താരാഷ്ട്ര വനിതാ ദിനത്തോടനുബന്ധിച്ച് കച്ചിൽ സംഘടിപ്പിക്കുന്ന  സെമിനാറിനെ പ്രധാനമന്ത്രി അഭിസംബോധന ചെയ്യും

പ്രധാനമന്ത്രി ശ്രീ നരേന്ദ്ര മോദി അന്താരാഷ്ട്ര വനിതാ ദിനത്തിൽ വീഡിയോ കോൺഫറൻസിംഗിലൂടെ കച്ചിലെ ധോർഡോയിലെ വനിതാ സന്യാസി ക്യാമ്പിൽ വൈകുന്നേരം 6 മണിക്ക് ഒരു സെമിനാറിനെ അഭിസംബോധന ചെയ്യും. സമൂഹത്തിൽ വനിതാ സന്യാസിമാർക്കുള്ള പങ്കും സ്ത്രീശാക്തീകരണത്തിന് അവർ നൽകുന്ന സംഭാവനകളും തിരിച്ചറിയുന്നതിനാണ് സെമിനാർ സംഘടിപ്പിക്കുന്നത്. ധോർദോയിൽ നടക്കുന്ന സെമിനാറിൽ അഞ്ഞൂറിലധികം വനിതാ സന്യാസിമാർ പങ്കെടുക്കും. സംസ്‌കാരം, മതം, സ്ത്രീ ഉന്നമനം, സുരക്ഷ, സാമൂഹിക പദവി, ഇന്ത്യൻ സംസ്‌കാരത്തിൽ സ്ത്രീകളുടെ പങ്ക് എന്നീ വിഷയങ്ങളിൽ സെമിനാർ നടക്കും. സ്ത്രീകളുടെ നേട്ടങ്ങൾക്കൊപ്പം സ്ത്രീകൾക്ക് പ്രയോജനപ്പെടുന്ന കേന്ദ്ര-സംസ്ഥാന ഗവണ്മെന്റുകളുടെ ക്ഷേമപദ്ധതികളും ചർച്ച ചെയ്യും. കേന്ദ്രമന്ത്രി ശ്രീമതി സ്മൃതി സുബിൻ ഇറാനി, കേന്ദ്ര സഹമന്ത്രിമാരായ സാധ്വി നിരഞ്ജൻ ജ്യോതി ഡോ. ഭാരതി പ്രവീൺ പവാർ എന്നിവരും സെമിനാറിൽ പങ്കെടുക്കും. ചടങ്ങിൽ സാധ്വി ഋതംബര, മഹാ മണ്ഡലേശ്വർ കങ്കേശ്വരി ദേവി തുടങ്ങിയവർ പങ്കെടുക്കും.
അഗര്‍ത്തല വിമാനത്താവളത്തിന്റെ പുനര്‍ നാമകരണത്തിന് കേന്ദ്ര മന്ത്രിസഭയുടെ അംഗീകാരം

ത്രിപുരയിലെ അഗര്‍ത്തല വിമാനത്താവളം ‘മഹാരാജാ ബീര്‍ ബിക്രം മാണിക്യ കിഷോര്‍ വിമാനത്താവളം, അഗര്‍ത്തല’ എന്നാക്കി പുനര്‍നാമകരണം ചെയ്യുന്നതിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. മഹാരാജാ ബീര്‍ ബിക്രം മാണിക്യ കിഷോറിനോടുള്ള ആദരസൂചകമായി വിമാനത്താവളത്തിന് അദ്ദേഹത്തിന്റെ പേര് നല്‍കണമെന്ന ത്രിപുരയിലെ ജനങ്ങളുടെയും ഗവണ്‍മെന്റിന്റെയും ആവശ്യം പരിഗണിച്ചാണ് ഈ തീരുമാനം. പശ്ചാത്തലം; 1923 ല്‍ നാട്ടുരാജ്യമായ ത്രിപുരയുടെ സിംഹാസനത്തിലേറിയ മഹാരാജാ ബീര്‍ ബിക്രം മാണിക്യ കിഷോര്‍ ജ്ഞാനിയും, ദയാശീലനുമായ ഭരണാധികാരിയായിരുന്നു. 1942 ല്‍ അദ്ദേഹം ദാനമായി നല്‍കിയ ഭൂമിയിലാണ് ത്രിപുര വിമാനത്താവളം നിര്‍മ്മിച്ചത്. ലോകത്തുടനീളം സഞ്ചരിച്ച, ദീര്‍ഘദര്‍ശിയായ ഭരണാധികാരിയായ അദ്ദേഹം ത്രിപുരയുടെ സര്‍വതോന്മുഖ വികസനത്തിനായി നിരവധി നടപടികള്‍ കൈക്കൊണ്ടു. അദ്ദേഹത്തിന്റെ പരിശ്രമഫലമായി അഗര്‍ത്തലയില്‍ ഒരു വിമാനത്താവളം സ്ഥാപിക്കപ്പെട്ടു. വടക്കു കിഴക്കന്‍ മേഖലയിലെ ഏറ്റവും തിരക്കേറിയ രണ്ടാമത്തെ വിമാനത്താവളമായി അത് മാറുകയും ത്രിപുരയിലേക്കുള്ള വ്യോമയാന ബന്ധം ഉറപ്പുവരുത്തുകയും ചെയ്തു. അതുകൊണ്ടുതന്നെ അഗര്‍ത്തല വിമാനത്താവളത്തിന് മഹാരാജാ ബീര്‍ ബിക്രം മാണിക്യ കിഷോറിന്റെ പേര് നല്‍കുന്നത് അദ്ദേഹത്തിന് ഏറെ യോജിച്ച ശ്രദ്ധാഞ്ജലിയാണ്.
പ്രധാനമന്ത്രി സബര്‍മതി ആശ്രമത്തിന്റെ  ശതവാര്‍ഷികാഘോഷങ്ങളില്‍ പങ്കെടുത്തു

പ്രധാനമന്ത്രി ശ്രീ നരേന്ദ്രമോദി ഗുജറാത്തിലെ സബര്‍മതി ആശ്രമത്തിന്റെ ശതവാര്‍ഷികാഘോഷ ചടങ്ങുകളില്‍ പങ്കെടുത്തു. മഹാത്മാഗാന്ധിയുടെ ചിന്തകള്‍ക്ക് ലോകം ഇന്ന് അഭിമുഖീകരിക്കുന്ന വെല്ലുവിളികള്‍ക്ക് പരിഹാരം കാണാനുള്ള ശക്തിയുണ്ടെന്ന് ചടങ്ങില്‍ സംസാരിക്കവെ പ്രധാനമന്ത്രി പറഞ്ഞു. ഒരു സമൂഹം എന്ന നിലയില്‍ നമ്മുടെ ചരിത്രവുമായി ബന്ധപ്പെട്ട് നില്‍ക്കേണ്ടത് അനിവാര്യമാണെന്ന് അദ്ദേഹം ഓര്‍മ്മിപ്പിച്ചു. ശ്രീമദ് രാജ് ചന്ദ്രാജിയുടെ 150-ാം ജന്മവാര്‍ഷികദിനത്തില്‍ അദ്ദേഹത്തിന്റെ സംഭാവനകളെക്കുറിച്ച് ഓര്‍മ്മിപ്പിച്ച പ്രധാനമന്ത്രി മോദി, അദ്ദേഹത്തിന്റെ ജീവിതത്തെയും ചിന്തകളെയുംകുറിച്ച് അക്കാദമികതലത്തില്‍ കൂടുതല്‍ ഗവേഷണങ്ങള്‍ ആവശ്യമാണെന്നും ചൂണ്ടിക്കാട്ടി. ശുചിതത്വത്തെക്കുറിച്ച് സംസാരിക്കവെ അത് ഓരോരുത്തരുടെയും സ്വഭാവത്തിന്റെ ഭാഗമാകണമെന്നും പ്രധാനമന്ത്രി നിര്‍ദ്ദേശിച്ചു. 2019ല്‍ മഹാത്മാഗാന്ധിജിയുടെ 150-ാം ജന്മവാര്‍ഷികത്തില്‍ നമുക്ക് നല്‍കാന്‍ കഴിയുന്ന ഏറ്റവും വലിയ ശ്രദ്ധാജ്ഞലിയായിരിക്കുമതെന്ന് അദ്ദേഹം അഭിപ്രായപ്പെട്ടു. ലോകത്തിന്റെ എല്ലാ ഭാഗത്തുള്ളവരോടും സബര്‍മതി ആശ്രമം സന്ദര്‍ശിക്കാന്‍ പ്രധാനമന്ത്രി ആഹ്വാനം ചെയ്തു. ഗോജാഗ്രതയുമായി ബന്ധപ്പെട്ട് ശക്തമായ പ്രസ്താവന തന്നെ നടത്തിക്കൊണ്ട്, ”നമ്മുടേത് അഹിംസയുടെ ഭൂമിയാണ്, നമ്മുടേത് മഹാത്മാ ഗാന്ധിയുടെ ഭൂമിയാണ്. മഹാത്മാഗാന്ധിയേയും ആചാര്യ വിനോബഭാവേക്കാളും ഗോസംരക്ഷണത്തെക്കുറിച്ച് സംസാരിച്ച മറ്റാരുമുണ്ടാവില്ല. അതേ, അത് നടപ്പാകണം.” പ്രധാനമന്ത്രി വ്യക്തമാക്കി. ഗോഭക്തിയുടെ പേരില്‍ മനുഷ്യനെ കൊല്ലുന്നത് അംഗീകരിക്കാനാവില്ലെന്ന് പ്രധാനമന്ത്രി തറപ്പിച്ച് പറഞ്ഞു. ഇത് മഹാത്മാഗാന്ധി അംഗീകരിക്കുന്നതല്ലെന്നും അദ്ദേഹം ചൂണ്ടിക്കാട്ടി. ഒരു സമൂഹം എന്ന നിലയില്‍ ഇവിടെ അക്രമങ്ങള്‍ക്ക് സ്ഥാനമില്ല, രാജ്യത്തെ ഒരു വ്യക്തിക്കും നിയമം കൈയിലെടുക്കാനുളള അവകാശമില്ലെന്നും പ്രധാനമന്ത്രി മുന്നറിയിപ്പ് നല്‍കി. മഹാത്മാഗാന്ധിയുടെ സ്വപ്‌നത്തിലുള്ള ഇന്ത്യ സൃഷ്ടിക്കാനായി എല്ലാവരും ഒന്നിച്ച് പ്രവര്‍ത്തിക്കണമെന്ന് പ്രധാനമന്ത്രി ആഹ്വാനം ചെയ്തു. നമ്മുടെ സ്വാതന്ത്ര്യസമരസേനാനികള്‍ക്ക് അത് അഭിമാനം നല്‍കുമെന്നും അദ്ദേഹം ചൂണ്ടിക്കാട്ടി.
സംസ്ഥാനപ്പിറവി ദിനത്തില്‍ മിസോറമിലെയും അരുണാചല്‍ പ്രദേശിലെയും ജനങ്ങള്‍ക്ക് പ്രധാനമന്ത്രിയുടെ ആശംസ

സംസ്ഥാനപ്പിറവി ദിനത്തില്‍ മിസോറമിലെയും അരുണാചല്‍പ്രദേശിലെയും ജനങ്ങള്‍ക്ക് പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ”സംസ്ഥാനപ്പിറവി ദിനത്തില്‍ മിസോറമിലെ ജനങ്ങള്‍ക്ക് എന്റെ ആശംസകള്‍. വരും വര്‍ഷങ്ങളില്‍ മിസോറം അത്യധികമായി പുരോഗതി കൈവരിക്കട്ടെ. അരുണാചല്‍ പ്രദേശിലെ ജനങ്ങള്‍ക്ക് സംസ്ഥാനപ്പിറവി ദിനാശംസകള്‍. വരും സമയങ്ങളില്‍ സംസ്ഥാനം വികസനത്തിന്റെ കൂടുതല്‍ ഉയരങ്ങള്‍ കയറട്ടെ” – പ്രധാനമന്ത്രി പറഞ്ഞു.
വെടിക്കെട്ടപകടത്തില്‍ മരിച്ചവരുടെ ബന്ധുക്കള്ക്കുഹ രണ്ടു ലക്ഷം രൂപ വീതം പ്രധാനമന്ത്രിയുടെ ദുരിതാശ്വാസ നിധിയില്നിുന്നു ധനസഹായം

കൊല്ലത്തു ക്ഷേത്ര ഉല്സ വത്തോടനുബന്ധിച്ചുണ്ടായ വെടിക്കെട്ടപകടത്തില്‍ മരിച്ചവരുടെ ബന്ധുക്കള്ക്ക്വ പ്രധാനമന്ത്രിയുടെ ദേശീയ ദുരിതാശ്വാസ നിധിയില്നി്ന്നു രണ്ടു ലക്ഷം രൂപ വീതം ധനസഹായം അനുവദിച്ചു. പരുക്കേറ്റവര്ക്ക് 50,000 രൂപ വീതവും പ്രധാനമന്ത്രി ധനസഹായം പ്രഖ്യാപിച്ചു. വിവിധ ഉദ്യോഗസ്ഥരുമായി ബന്ധപ്പെട്ടുകൊണ്ടു പ്രധാനമന്ത്രി സ്ഥിതിഗതികള്‍ വിലയിരുത്തിക്കൊണ്ടിരിക്കുകയാണ്. ഉടനെ തന്നെ അദ്ദേഹം കേരളത്തിലേക്കു തിരിക്കും. തന്റെ സന്ദര്ശടനത്തിനു പ്രോട്ടോക്കോള്‍ നിയന്ത്രണങ്ങള്‍ ഏര്പ്പെുടുത്തരുതെന്നും ദുരിതാശ്വാസ പ്രവര്ത്ത നത്തിനായിരിക്കണം ഊന്നല്‍ എന്നും പ്രധാനമന്ത്രി നിര്ദേതശിച്ചിട്ടുണ്ട്. പൊള്ളലേറ്റവരെ ചികില്സിണക്കാന്‍ വൈദഗ്ധ്യമുള്ള ഡോക്ടര്മാതരുടെ സംഘവുമായാണു പ്രധാനമന്ത്രി കേരളത്തിലെത്തുക.
പ്രധാനമന്ത്രി സഫായിഗിരി ഉച്ചകോടിയില്‍ പങ്കെടുത്തു

സ്വച്ഛഭാരതം എന്ന കാഴ്ചപ്പാട് യാഥാര്‍ത്ഥ്യമാക്കുന്നതിന് മഹാത്മാഗാന്ധിയെക്കാള്‍ വലിയ പ്രചോദനം മറ്റൊന്നുമില്ലെന്ന് പ്രധാനമന്ത്രി ശ്രീ.നരേന്ദ്ര മോദി പറഞ്ഞു. ഇന്ത്യ ടുഡേ ഗ്രൂപ്പ് സംഘടിപ്പിച്ച സഫായിഗിരി ഉച്ചകോടിയിലും പുരസ്‌കാരദാനത്തിലും പങ്കെടുക്കുകയായിരുന്നു അദ്ദേഹം. കഴിഞ്ഞ ഒരുവര്‍ഷത്തിനിടെ നിരവധിപേര്‍ ഈ കാഴ്ചപ്പാടിന് ശക്തിപകര്‍ന്നതായും ഇലക്ട്രോണിക് മാധ്യമങ്ങള്‍ ഇതില്‍ ക്രിയാത്മകമായ പങ്കുവഹിച്ചതായും പ്രധാനമന്ത്രി പറഞ്ഞു. ശുചിത്വം ഒരു ശീലമാണെന്ന് പ്രധാനമന്ത്രി ചൂണ്ടിക്കാട്ടി. ഈ ശുചിത്വശീലം വളര്‍ത്തിയെടുക്കാനായാല്‍ പിന്നെ ഒരു വ്യക്തിക്ക് ഒരിക്കലും വൃത്തിഹീനമായ സാഹചര്യങ്ങള്‍ വെച്ചുപൊറുപ്പിക്കാനാവില്ലെന്ന് അദ്ദേഹം പറഞ്ഞു. വ്യക്തിശുചിത്വത്തില്‍ അതീവ ശ്രദ്ധ പതിപ്പിക്കുന്ന ഇന്ത്യക്കാര്‍ സാമൂഹ്യശുചിത്വം അവഗണിക്കുകയാണെന്നും ഇത് തിരുത്തപ്പെടേണ്ടതുണ്ടെന്നും പ്രധാനമന്ത്രി പറഞ്ഞു. വൃത്തിഹീനമായ സാഹചര്യങ്ങള്‍കാരണം ഇന്ത്യയില്‍ ഓരോ ദിവസവും 1000 കുഞ്ഞുങ്ങള്‍വരെ മരിക്കുന്നുണ്ട്. സ്വച്ഛഭാരതം ഗവണ്‍മെന്റിന്റെ മാത്രം പദ്ധതിയല്ല, എല്ലാവരുടേയും പദ്ധതിയാണ്. ഇന്ത്യ വൃത്തിയായിരിക്കണമെന്ന് 125 കോടി ഇന്ത്യക്കാര്‍ തീരുമാനിച്ചാല്‍ തീര്‍ച്ചയായും അത് നടപ്പിലാക്കാന്‍ സാധിക്കും-പ്രധാനമന്ത്രി പറഞ്ഞു.
നാഷണല്‍ റിക്രൂട്ട്‌മെന്റ് ഏജന്‍സിക്കു രൂപം നല്‍കിയതില്‍ ആഹ്ലാദമറിയിച്ച് പ്രധാനമന്ത്രി

നാഷണല്‍ റിക്രൂട്ട്‌മെന്റ് ഏജന്‍സിക്കു രൂപം നല്‍കിയതില്‍ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. ”കോടിക്കണക്കിന് ചെറുപ്പക്കാര്‍ക്ക് നാഷണല്‍ റിക്രൂട്ട്‌മെന്റ് ഏജന്‍സി ഒരു അനുഗ്രഹമാണെന്ന് തെളിയിക്കപ്പെടും. പൊതു യോഗ്യതാ നിര്‍ണയ പരീക്ഷയിലൂടെ ഒന്നിലധികം പരീക്ഷകള്‍ എഴുതേണ്ട അവസ്ഥ ഒഴിവാകും. അതിലൂടെ വിലപ്പെട്ട സമയവും വിഭവങ്ങളും ലാഭിക്കാനാകും. സുതാര്യതയ്ക്ക് ഇതു വലിയ പ്രോത്സാഹനമാകുകയും ചെയ്യും”- പ്രധാനമന്ത്രി പറഞ്ഞു.
കസ്റ്റംസ് വിഷയങ്ങളില്‍ സഹകരിക്കാനും പരസ്പരം സഹായിക്കാനും ഇന്ത്യയും സൗദി അറേബ്യയും തമ്മില്‍ ധാരണാപത്രം ഒപ്പുവെക്കുന്നതിനു മന്ത്രിസഭയുടെ അനുമതി

കസ്റ്റംസ് വിഷയങ്ങളില്‍ സഹകരിക്കാനും പരസ്പരം സഹായിക്കാനും ഇന്ത്യയും സൗദി അറേബ്യയും തമ്മില്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. കസ്റ്റംസ് സംബന്ധിച്ച കുറ്റങ്ങള്‍ തടയാനും ഇത്തരം കുറ്റങ്ങളെക്കുറിച്ച് അന്വേഷിക്കാനും വിശ്വസനീയവും വേഗമേറിയതും ചെലവു കുറഞ്ഞതുമായ അറിവും സംവിധാനവും ലഭ്യമാക്കുന്നതിനു കരാര്‍ സഹായകമാകും.
ദേശീയ പ്രാധാന്യമുള്ള സ്ഥാപനങ്ങളായി ഐഐഎമ്മുകളെപ്രഖ്യാപിക്കും; ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റ് ബില്ലിന് കേന്ദ്ര മന്ത്രിസഭയുടെ അംഗീകാരം.

തങ്ങളുടെ വിദ്യാര്‍ത്ഥികള്‍ക്ക് ബിരുദം നല്‍കാന്‍ പ്രാപ്തമാക്കുന്ന വിധത്തില്‍ ഐഐഎമ്മുകളെ ദേശീയ പ്രാധാന്യമുള്ള സ്ഥാപനങ്ങളായി പ്രഖ്യാപിക്കുന്ന ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റ് (ഐഐഎം) ബില്‍, 2017 പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകരിച്ചു. താഴെപ്പറയുന്നവയാണ് ബില്ലിന്റെ പ്രസക്ത ഭാഗങ്ങള്‍: 1. ഐഐഎമ്മുകള്‍ക്ക് തങ്ങളുടെ വിദ്യാര്‍ത്ഥികള്‍ക്ക് ബിരുദങ്ങള്‍ നല്‍കാം. 2. മതിയായ ഉത്തരവാദിത്തത്തോടു കൂടി സ്ഥാപനങ്ങള്‍ക്ക് പൂര്‍ണ സ്വയംഭരണം ബില്‍ വാഗ്ദാനം ചെയ്യുന്നു. 3. ചെയര്‍പേഴ്‌സണ്‍ന്റെ നേതൃത്വത്തിലുള്ള ബോര്‍ഡ് ആയിരിക്കും ഈ സ്ഥാപനങ്ങളുടെ കൈകാര്യകര്‍ത്താക്കള്‍. ഇന്‍സ്റ്റിറ്റ്യൂട്ട് ഡയറക്ടറെ തെരഞ്ഞെടുക്കുന്നതും ബോര്‍ഡായിരിക്കും. 4. വിദഗ്ധരുടെയും പൂര്‍വ വിദ്യാര്‍ത്ഥികളുടെയും മികച്ച പങ്കാളിത്തം ബോര്‍ഡില്‍ ഉണ്ടാകുമെന്നതാണ് ബില്ലിന്റെ മറ്റൊരു പ്രധാന സവിശേഷത. 5. സ്ത്രീകളെയും പട്ടിക ജാതി, പട്ടിക വര്‍ഗ്ഗ വിഭാഗങ്ങളെയും ബോര്‍ഡില്‍ ഉള്‍പ്പെടുത്താനും വ്യവസ്ഥ ഉള്‍ക്കൊള്ളിച്ചിട്ടുണ്ട്. 6. സ്വതന്ത്ര ഏജന്‍സികളെക്കൊണ്ട് സ്ഥാപനങ്ങളുടെ പ്രകടനം നിശ്ചിത കാലയളവുകള്‍ക്കിടെ അവലോകനം ചെയ്യാനും അതിന്റെ ഫലം പൊതുസമൂഹത്തിനു മുന്നില്‍ വയ്ക്കാനും ബില്ലില്‍ വ്യവസ്ഥയുണ്ട്. 7. സ്ഥാപനങ്ങളുടെ വാര്‍ഷിക റിപ്പോര്‍ട്ട് പാര്‍ലമെന്റില്‍ വയ്ക്കുകയും അവയുടെ കണക്കുകള്‍ സിഎജി ഓഡിറ്റിന് വിധേയമാക്കുകയും ചെയ്യും. 8. ഉപദേശക സമിതിയെന്ന നിലയില്‍ ഐഐഎമ്മുകളുടെ ഏകോപന സമിതിക്കും ബില്ലില്‍ വ്യവസ്ഥയുണ്ട്.
നിയന്ത്രകരുടെ ഫോറ(ഫോര്‍)വും റെഗുലേറ്ററി യൂട്ടിലിറ്റി കമ്മീഷണര്‍മാരുടെ ദേശീയ അസോസിയേഷ(നാരുക്)നും തമ്മില്‍ ധാരണാപത്രം ഒപ്പിടുന്നതിനു മന്ത്രിസഭയുടെ അംഗീകാരം

പുനരുപയോഗിക്കാവുന്ന ഊര്‍ജത്തിന്റെ വന്‍തോതിലുള്ള വിതരണശൃംഖലാ ഏകീകരണം സംബന്ധിച്ച് നിയന്ത്രകരുടെ ഫോറ(ഫോര്‍)വും റെഗുലേറ്ററി യൂട്ടിലിറ്റി കമ്മീഷണര്‍മാരുടെ ദേശീയ അസോസിയേഷ(നാരുക്)നും തമ്മില്‍ ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. ഊര്‍ജം വാങ്ങുന്നതിനുള്ള ചട്ടക്കൂടുകള്‍ക്കു രൂപം നല്‍കല്‍, ഊര്‍ജം വാങ്ങുന്നതിനുള്ള കരാറുകള്‍, വിതരണശൃംഖല സംബന്ധിച്ച് അച്ചടക്കം ഉറപ്പാക്കുന്നതിനായി പ്രവര്‍ത്തനത്തില്‍ വീഴ്ച വരുത്തുന്ന ഉല്‍പാദകരില്‍നിന്നു പിഴ ഈടാക്കുന്നത് ഉള്‍പ്പെടെയുള്ള നിയന്ത്രണ ചട്ടക്കൂട് രൂപീകരിക്കല്‍ തുടങ്ങി, പുനരുപയോഗിക്കാവുന്ന ഊര്‍ജത്തിന്റെ വന്‍തോതിലുള്ള വിതരണശൃംഖലാ ഏകീകരണം സംബന്ധിച്ച് ഒമ്പതു കാര്യങ്ങളില്‍ സഹകരണം ഉറപ്പാക്കുന്നതാണു ധാരണാപത്രം. ഊര്‍ജവിതരണ ശൃംഖലയില്‍ പുനരുപയോഗിക്കാവുന്ന ഊര്‍ജം വന്‍തോതില്‍ ഏകീകരിക്കുന്നതിനായുള്ള ഇന്ത്യയുടെ ഊര്‍ജ സംവിധാനത്തിന്റെ ശ്രമങ്ങളെ ഉത്തേജിപ്പിക്കാന്‍ ധാരണാപത്രം സഹായകമാകുകയും ചെയ്യും.
ആഷാധി ബിജ് വേളയിൽ കച്ചി സമൂഹത്തിന്  പ്രധാനമന്ത്രിയുടെ ആശംസ

പ്രധാനമന്ത്രി ശ്രീ നരേന്ദ്ര മോദി എല്ലാവർക്കും , പ്രത്യേകിച്ച് ലോകമെമ്പാടും വ്യാപിച്ചുകിടക്കുന്ന ഊർജ്ജസ്വലരായ കച്ചി സമൂഹത്തെത്തിന് , ആഷാധി ബിജിന്റെ ശുഭ വേളയിൽ ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; " ആഷാധി ബിജിന്റെ ശുഭ വേളയിൽ, എല്ലാവർക്കും, പ്രത്യേകിച്ച് ലോകമെമ്പാടും വ്യാപിച്ചുകിടക്കുന്ന ഊർജ്ജസ്വലരായ കച്ചി സമൂഹത്തിന് ആശംസകൾ. ഈ വരുന്ന വർഷം എല്ലാവരുടെയും ജീവിതത്തിൽ സമാധാനവും സന്തോഷവും നല്ല ആരോഗ്യവും നൽകട്ടെ."
സിവില്‍ സര്‍വീസ് ദിനത്തില്‍ ഉദ്യോഗസ്ഥര്‍ക്ക്  പ്രധാനമന്ത്രിയുടെ ആശംസകള്‍; സര്‍ദാര്‍ പട്ടേലിനു ശ്രദ്ധാഞ്ജലി.

സിവില്‍ സര്‍വീസ് ദിനമായ ഇന്ന് രാജ്യത്തെ സിവില്‍ സര്‍വീസ് ഉദ്യോഗസ്ഥര്‍ക്കും കുടുംബാംഗങ്ങള്‍ക്കും പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു . രാജ്യത്ത് ഭരണനിര്‍വഹണ ചട്ടക്കൂടിനു രൂപം നല്‍കിയ സര്‍ദാര്‍ വല്ലഭ് ഭായ് പട്ടേലിന് ശ്രദ്ധാഞ്ജലി അര്‍പ്പിക്കുന്നതായും അദ്ദേഹം അറിയിച്ചു. ” സിവില്‍ സര്‍വീസ് ദിനമായ ഇന്ന് മുഴുവന്‍ സിവില്‍ സര്‍വീസ് ഉദ്യോഗസ്ഥര്‍ക്കും കുടുംബാംഗങ്ങള്‍ക്കും ആശംസകള്‍ അറിയിക്കുന്നു. കൊവിഡ്19നെ ഇന്ത്യ വിജയകരമായി പരാജയപ്പെടുത്തുന്നുവെന്ന് ഉറപ്പു വരുത്താന്‍ അവര്‍ നടത്തുന്ന ശ്രമങ്ങളെ ഞാന്‍ അഭിനന്ദിക്കുന്നു. ആവശ്യക്കാരെ സഹായിക്കുന്നതിനും എല്ലാവര്‍ക്കും ആരോഗ്യം ഉറപ്പുവരുത്താനും അവര്‍ മുഴുവന്‍സമയ പ്രവര്‍ത്തനങ്ങളിലാണ്. നമ്മുടെ ഭരണനിര്‍വഹണ സംവിധാനം കെട്ടിപ്പടുക്കുന്നതിലും അത് പുരോഗതിയിലും കാരുണ്യത്തിലും ഊന്നുന്നതാക്കുകയും ചെയ്ത മഹാനായ സര്‍ദാര്‍ പട്ടേലിന് ഈ സിവില്‍ സര്‍വീസ് ദിനത്തില്‍ ശ്രദ്ധാഞ്ജലി അര്‍പ്പിക്കുകയും ചെയ്യുന്നു”. പ്രധാനമന്ത്രി പറഞ്ഞു
പ്രധാനമന്ത്രി മോദി നാളെ മണിപ്പൂര്‍ സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ (2018 മാര്‍ച്ച് 16) മണിപ്പൂര്‍ സന്ദര്‍ശിക്കും. ഇംഫാലിലെ മണിപ്പൂര്‍ സര്‍വ്വകലാശാലയില്‍ ഇന്ത്യന്‍ ശാസ്ത്ര കോണ്‍ഗ്രസ്സിന്റെ 105-ാമത് സമ്മേളനത്തിന്റെ ഉദ്ഘാടന പ്രസംഗം അദ്ദേഹം നിര്‍വ്വഹിക്കും. ഇന്ത്യന്‍ ശാസ്ത്ര കോണ്‍ഗ്രസ്സിന് ആതിഥ്യമരുളുന്ന രണ്ടാമത്തെ വടക്ക്-കിഴക്കന്‍ നഗരമാകും ഇംഫാല്‍. ലുവാങ്‌സംഗ്ബാംമിലെ ലുവാംഗ്‌പോക്ക മള്‍ട്ടി സ്‌കൂള്‍ കോംപ്ലക്‌സില്‍ ദേശീയ കായിക സര്‍വ്വകലാശാല, ആയിരം അംഗനവാടി കേന്ദ്രങ്ങള്‍ അദ്ധ്യാപകര്‍, ഡോക്ടര്‍മാര്‍, നേഴ്‌സുമാര്‍ തുടങ്ങിയവര്‍ക്കായുള്ള 19 ഭവന സമുച്ചയങ്ങള്‍, മറ്റ് വികസന പദ്ധതികള്‍ എന്നിവയ്ക്ക് പ്രധാനമന്ത്രി തറക്കല്ലിടും. ലുവാംഗ്‌പോക്ക മള്‍ട്ടി സ്‌കൂള്‍ കോംപ്ലക്‌സ്, റാണി ഗൈഡിന്‍ല്യൂ പാര്‍ക്ക്, മറ്റ് വികസനപദ്ധതികള്‍ എന്നിവയുടെ ഉദ്ഘാടനവും അദ്ദേഹം നിര്‍വ്വഹിക്കും. ഒരു സദസ്സിനെയും അദ്ദേഹം അഭിസംബോധന ചെയ്യും.
പ്രമുഖ മാധ്യമപ്രവർത്തകൻ രവീഷ് തിവാരിയുടെ വിയോഗത്തിൽ പ്രധാനമന്ത്രി അനുശോചിച്ചു

പ്രമുഖ മാധ്യമപ്രവർത്തകൻ രവീഷ് തിവാരിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "വിധി രവീഷ് തിവാരിയെ വളരെ നേരത്തേ കൊണ്ടുപോയി . മാധ്യമ ലോകത്തെ ശോഭനമായ ഒരു ജീവിതഗതിക്ക് അവസാനമായിരിക്കുന്നു. ഞാൻ അദ്ദേഹത്തിന്റെ റിപ്പോർട്ടുകൾ വായിക്കുകയും ഇടയ്ക്കിടെ അദ്ദേഹവുമായി ഇടപഴകുകയും ചെയ്യുമായിരുന്നു. അദ്ദേഹം ഉൾക്കാഴ്ചയുള്ള വ്യക്തിയും വിനീതനുമായിരുന്നു. അദ്ദേഹത്തിന്റെ കുടുംബത്തിനും നിരവധി സുഹൃത്തുക്കൾക്കും അനുശോചനം. ഓം ശാന്തി."
പ്രധാനമന്ത്രി ഡോ. റാം മനോഹർ ലോഹിയയുടെ ജന്മവാർഷിക ദിനത്തിൽ ആദരാഞ്ജലികൾ അർപ്പിക്കുന്നു

പ്രധാനമന്ത്രി ശ്രീ നരേന്ദ്ര മോദി ഡോ. റാം മനോഹർ ലോഹിയയുടെ ജന്മവാർഷിക ദിനത്തിൽ ആദരാഞ്ജലികൾ അർപ്പിച്ചു. “സാമൂഹ്യ ശാക്തീകരണത്തിനായുള്ള ഡോ. ലോഹിയയുടെ മഹത്തായ പ്രവർത്തനവും സേവനത്തെ അടിസ്ഥാനമാക്കിയുള്ള തത്വചിന്തയും രാജ്യത്തെ പൗരന്മാരെ പ്രചോദിപ്പിക്കുന്നത് തുടരും”. ശ്രീ. മോദി ട്വിറ്ററിൽ പറഞ്ഞു.
ഇന്‍സോള്‍വന്‍സി ആന്റ് ബാങ്ക്്‌റപ്റ്റന്‍സി കോഡ് (ഭേദഗതി) ബില്‍ 2017 ന് കേന്ദ്ര മന്ത്രിസഭയുടെ അംഗീകാരം

2017 ലെ ഇന്‍സോള്‍വന്‍സി ആന്റ് ബാങ്ക്‌റപ്റ്റന്‍സി കോഡ് (ഭേദഗതി) ബില്ലില്‍ വരുത്തിയ മാറ്റങ്ങള്‍ക്ക് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. ഇത് ഇന്‍സോള്‍വന്‍സി ആന്റ് ബാങ്ക്‌റപ്റ്റന്‍സി കോഡ് (ഭേദഗതി) 2018 ആയി നേരത്തെ പാര്‍ലമെന്റ് പാസാക്കിയിരുന്നു.